
Ministru kabineta noteikumi Nr. 425
Rīgā 2022. gada 14. jūlijā (prot. Nr. 36 11. §)
Par atsevišķu vienošanos un nolīguma denonsēšanu
Izdoti saskaņā ar  Ministru kabineta iekārtas likuma 31. panta pirmās daļas 2. punktu
· 1. Denonsēt:
· 1.1. 2012. gada 18. janvārī Kirovā parakstīto Latvijas Republikas Ekonomikas ministrijas un Kirovas apgabala (Krievijas Federācija) valdības vienošanos par ekonomisko sadarbību, kura zaudē spēku tās 7. pantā noteiktajā laikā un kārtībā;
· 1.2. 2010. gada 16. septembrī Rīgā parakstīto Latvijas Republikas Ekonomikas ministrijas un Krievijas Federācijas Pleskavas apgabala administrācijas vienošanos par ekonomisko sadarbību, kura zaudē spēku tās 7. pantā noteiktajā laikā un kārtībā;
· 1.3. 2008. gada 9. aprīlī Vologdā parakstīto Latvijas Republikas Ekonomikas ministrijas un Vologdas apgabala (Krievijas Federācija) valdības vienošanos par ekonomisko sadarbību, kura zaudē spēku tās 7. pantā noteiktajā laikā un kārtībā;
· 1.4. 1997. gada 14. maijā Rīgā parakstīto Latvijas Republikas Ekonomikas ministrijas un Čuvašijas Republikas valdības nolīgumu par tirdzniecības un ekonomisko sadarbību, kurš zaudē spēku tā 9. pantā noteiktajā laikā un kārtībā.
· 2. Līdz ar šo noteikumu 1. punktā minētajiem dokumentiem spēku zaudē:
· 2.1. Ministru kabineta 2011. gada 19. oktobra noteikumi Nr. 802 "Par Latvijas Republikas Ekonomikas ministrijas un Kirovas apgabala (Krievijas Federācija) valdības vienošanos par ekonomisko sadarbību" (Latvijas Vēstnesis, 2011, 168. nr.);
· 2.2. Ministru kabineta 2010. gada 25. maija noteikumi Nr. 476 "Par Latvijas Republikas Ekonomikas ministrijas un Pleskavas apgabala (Krievijas Federācija) administrācijas vienošanos par ekonomisko sadarbību" (Latvijas Vēstnesis, 2010, 85. nr.);
· 2.3. Ministru kabineta 2007. gada 4. decembra noteikumi Nr. 821 "Par Latvijas Republikas Ekonomikas ministrijas un Vologdas apgabala (Krievijas Federācija) valdības vienošanos par ekonomisko sadarbību" (Latvijas Vēstnesis, 2007, 197. nr.);
· 2.4. Ministru kabineta 1997. gada 22. janvāra rīkojums Nr. 18 "Par Latvijas Republikas Ekonomikas ministrijas un Čuvašijas Republikas valdības nolīgumu par tirdzniecību un ekonomisko sadarbību" (Latvijas Vēstnesis, 1997, 28. nr.).

